Edmund Swetenham

Roedd Edmund Swetenham (15 Tachwedd 1822 – 19 Mawrth 1890) yn bargyfreithiwr, yn wleidydd Ceidwadol ac yn Aelod Seneddol dros etholaeth Caernarfon

Bywyd personol
Ganwyd Edmund Swetenham ym 1822 yn Somerford Booths Swydd Gaer, yn fab i Clement Swetenham, bonheddwr, o Sumerford Booths Hall, ac Eleanor (née Buchanan) ei wraig.

Cafodd ei addysgu yn Ysgol Ramadeg Macclesfield a Choleg y Trwyn Pres, Rhydychen gan raddio'n B.A. ym 1844 ac M.A. ym 1845.

Bu'n briod ddwywaith, yn gyntaf ym 1851 i Elizabeth Jane, merch Wilson Jones, o Hartsheath Park, yr Wyddgrug a chyn AS Bwrdeistrefi Dinbych; bu iddynt un mab a dwy ferch. Priododd yr ail waith ym 1867 i Gertrude merch Ellis Cunliffe Parc Acton Wrecsam; bu iddynt un mab ac un ferch; bu hi farw ym 1876.DEATH OF MR SWETENHAM, M.P. Cardiff Times 22 Mawrth 1890  adalwyd 4 Ionawr 2015

Gyrfa
Cafodd Swetenham ei alw i'r Bar yn Lincoln's Inn ym 1848THE LATE MR. SWETENHAM, M.P. yn Llangollen Advertiser, Denbighshire, Merionethshir - 28 Mawrth 1890  adalwyd 4 Ionawr 2015 gan ddewis gweithio yn rhanbarth Gogledd Cymru o Gylchdaith Cymru a Chaer. Daeth yn un o fargyfreithwyr amlycaf y rhanbarth gan amddiffyn neu erlyn mewn nifer o achosion enwocaf ei gyfnod, gan gynnwys amddiffyn gweithwyr Rheilffordd a gyhuddwyd o ddynladdiad wedi Trychineb rheilffordd AbergeleTHE ABERGELE DISASTER. yn y Cardiff and Merthyr Guardian - 27 Mawrth 1869  adalwyd 4 Ionawr 2015 ym 1869. Erlyn Thomas Gee am enllib am gyhoeddi yn Y FanerWELSH LIBEL CASE Yn y Cambrian News-13 Awst 1870  adalwyd 4 Ionawr 2015 bod ffarmwr wedi ei droi allan o'i gartref am bleidleisio dros y Ceidwadwyr ac amddiffyn Cadwaladr Jones y llofrudd o Ddolgellau a grogwyd am lofruddio ei gariad ym 1877Y LLOFRUDDIAETH YN NOLGELLAU. Tyst A'r Dydd — 16 Tachwedd 1877  adalwyd 4 Ionawr 2015

Cafodd ei ddyrchafu'n Gwnsler y Frenhines (Q.C.) ym 1880

Gyrfa Wleidyddol
Yn Etholiad Cyffredinol 1885, safodd Swetenham yn etholaeth Bwrdeistrefi Caernarfon er budd y Ceidwadwyr gan golli o 65 pleidlaisTHE GENERAL ELECTION. North Wales Express 4 Rhagfyr 1885  adalwyd 4 Ionawr 2015 Safodd eto yn Etholiad Cyffredinol 1886, gan gael ei ethol gyda mwyafrif o 136 o bleidleisiau dros Syr Love Jones-Parry, yr hen aelod.Liberal Defeat in Carnarvon Boroughs North Wales Express 9 Gorffennaf 1886  adalwyd 4 Ionawr 2015

Marwolaeth
Bu farw o’r ffliw yn ei gartref Cam-yr-Alyn, Yr Orsedd, Wrecsam ym 1890. Claddwyd ei weddillion yng nghladdgell y teulu ger Eglwys Plwyf yr Hôb.FUNERAL OF MR. SWETENHAM, Q.O. M.P. yn Carnarvon and Denbigh Herald -28 Mawrth 1890  adalwyd 4 Ionawr 2015

Cyfeiriadau

Categori:Aelodau Seneddol y Deyrnas Unedig
Categori:Cyfreithwyr o Gymru
Categori:Cyn-fyfyrwyr Coleg y Trwyn Pres, Rhydychen
Categori:Genedigaethau 1822
Categori:Gwleidyddion y 19eg ganrif o Gymru
Categori:Marwolaethau 1890